OpenLLM-France/wikimedia huggingface dataset:
# Juan Miguel Echevarría

Juan Miguel Echevarría Laflé (Camaguey, 1998ko abuztuaren 11) kubatar atleta da, luzera jauzian espezializatua. 2020ko Udako Olinpiar Jokoetan zilarrezko domina eskuratu zuen.

## Biografia

10 urte zituela hasi zen atletismoan herriko eskolan eta 16 urterekin 8 metrotik gorako jauzia egin zuen, 8'05 hain zuzen ere. Urte hartan Calin jokaturiko 18 urtez azpiko munduko txapelketan laugarrena izan zen.
2017tik aurrera Daniel Osorio du entrenatzaile. 2018ko Birminghamgo pista estaliko munduko txapelketan ez zen faboritoa domina lortzeko. Luvo Manyonga hegoafrikarrak 8'44m-ko jauzia egin eta dena erabakita zegoela uste zenean Juan Miguel Echevarríak 8'46m-ko azken jauzia egin eta urrezko domina eskuratu zuen. Pista estaliko munduko txapelketan urrea lortu duen atleta gazteena bihurtu zen, 19 urte eta 203 egun zituelako. Urte berean 8'83 metrotako jauzia egin zuen baina ez zen ofizialtzat hartu haizeak +2'1 m/s-koa baitzen une hartan. Hala ere 23 urtean egindako marka onena izan zen. Egun batzuk beranduago Bad Langensalzan (Alemanian) 8'68m-ko jauzia egin zuen, oraingoan ofiziala.
2019an Habanan jokaturiko Kubako Kopan 8'92m egin zituen, oraingoan ere haizea +3'3 m/s zuela, eta beraz ez-ofiziala. 2020ko Udako Olinpiar Jokoetan zilarrezko domina lortu zuen Miltiadis Tentoglou greziarrarekin 8'41 metrotako jauzian berdinduta. Tentoglouk azken jauzian lortu zuen Echeverríarekin berdintzea eta bakoitzaren bigarren jauzi luzeenak eman zion garaipena greziarrari.

## Palmaresa

Udako Olinpiar Jokoak :
| Txapelketa | Domina | Kategoria | Marka |
| Tokio 2020 | 02 ! | luzera jauzia | 8'41m |
| Munduko txapelketak ||||
| Txapelketa | Domina | Kategoria | Marka |
| Cali 2015 (gazte mailakoa) | 4.a | luzera jauzia | 7'69m |
| Birmingham 2018 (Indoor) | 01 ! | luzera jauzia | 8'46m |
| Doha 2019 | 03 ! | luzera jauzia | 8'34m |
| Pan Amerikar Jokoak ||||
| Txapelketa | Domina | Kategoria | Marka |
| Edmonton 2015 (gazte mailakoa) | 01 ! | luzera jauzia | |
| Lima 2019 | 01 ! | luzera jauzia | |

### Markak

* Aire librean: 8'68m (Bad Langensalza 2018) - haizea +1'7m/s
** Ez ofiziala: 8'92m (Habana 2019) - haizea +3'3m/s
* Pista estalian: 8'46m (Birmingham 2018)

## Erreferentziak

* ↑ (Gaztelaniaz) EFE, Por. (2020-01-15). «El prodigioso Juan Miguel Echevarría saltará en Madrid» Runner's World (Noiz kontsultatua: 2021-08-02).
* ↑ (Gaztelaniaz) «Atletismo: Juan Miguel Echevarría salta 8,92 metros» Mundo Deportivo 2019-03-11 (Noiz kontsultatua: 2021-08-02).
* ↑ (Ingelesez) «Miltiadis Tentoglou secures gold for Greece in men's long jump; Cuba's Juan Miguel Echevarria takes silver» Tokyo 2020 (Noiz kontsultatua: 2021-08-02).

## Kanpo estekak

* Datuak: Q33137306
* Multimedia: Juan Miguel Echevarría / Q33137306
# Domitila García de Coronado

Domitila García Doménico de Coronado (Camaguey, 1847ko maiatzaren 7a – Habana, 1937ko irailaren 18a) kubatar idazlea, kazetaria, argitaratzailea eta irakaslea izan zen, emakume aitzindaria.bere herrialdean kazetaritza praktikatzen lehena.
1891ko maiatzaren 17an Emakume Tipografoen Akademia sortu zuen. Hainbat argitalpen sortu eta idatzi zituen, besteak beste La Antorcha eta El Céfiro egunkariak, Sofía Estevezekin batera (1848-1901); gainera, La Mujer —Aída Peláez de Villa Urrutia eta Isabel Margarita Ordetxekin batera— idatzi zuen. Bestalde, Kubako idazleen lehen antologia argitaratu zuen 1868an, Álbum poético fotográfico de escritoras cubanas (Kubako idazleen argazki-album poetikoa) izenekoa.
Habanan hil zen 90 urte zituela.Honako hau idaztea eskatu omen zuen:
   “…Al pisar mis compatriotas la tierra que cubre mis despojos, digan enternecidos: Dignificó a la mujer en general y erigió pedestales a las cubanas que yacían en el olvido…”.

## Erreferentziak

* ↑ Adelante, Yurislenia Pardo Ortega/. «Domitila García: una camagüeyana “adelantada”» Adelante.cu (Noiz kontsultatua: 2021-12-26).
* ↑ «Domitila García Doménico» Cubanos Famosos (Noiz kontsultatua: 2021-12-26).
* ↑ «Mujer camagüeyana ejemplo de tradición y empoderamiento» Radio Camagüey 2021-03-08 (Noiz kontsultatua: 2021-12-26).
* ↑ «Domitila García de Coronado - Unionpedia, el mapa conceptual» es.unionpedia.org (Noiz kontsultatua: 2021-12-28).
* ↑ «Nosotras» www.arquidiocesisdelahabana.org (Noiz kontsultatua: 2021-12-26).

## Kanpo estekak

* Datuak: Q16492064
* Multimedia: Domitila García de Coronado / Q16492064
# Aurelia Castillo de González

Aurelia Castillo de González (Puerto Príncipe, 1842 – Camaguey, 1920) ipuin eta poema idazle kubatarra izan zen, baita itzultzailea ere. Arte eta Letren Akademia sortu zuen. Bere lanen artean D'Annunzioren La hijas de Yorio liburuaren itzulpena nabarmentzen da.

## Argitalpenak

* Fábulas (1879)
* Adiós de Victor Hugo a la Francia de 1852 (1885)
* Biografía de Gertrudis Gómez de Avellaneda y juicio crítico de sus obras (1887)
* Un paseo por Europa (bidaia liburua, 1891)
* Un paseo por América (bidaia liburua, 1895)
* Trozos guerreros y apoteosis (1903)
* Cuentos de Aurelia (1912)
* Ignacio Agramonte en la vida privada (1912)
* Escritos de Aurelia Castillo de Gonzáles y algunos de Francisco González del Hoyo (1913-1918) (6 tomo)

## Erreferentziak

* ↑ Alonso, Nancy. (2018). Damas de social: intelectuales cubanas en la revista Social. ISBN 978-959-294-170-0. PMC 1042243325. (Noiz kontsultatua: 2021-12-28).
* ↑ Segura Graíño (1998) p. 22

## Bibliografia

* Segura Graíño, Cristina (1998). Diccionario de mujeres en la historia. Editorial Espasa Calpe. ISBN 84-239-8631-4.

## Kanpo estekak

* Datuak: Q5711933
# Mariano Aramburo y Machado

Mariano Aramburo y Machado (Camaguey, 1879-1941) Kubako legelaria, kazetaria, idazlea, politikaria eta diplomatikoa izan zen.

## Biografia

Madrilen doktoratu zen, eta Kubako Kodeen Batzordeko presidentea izan zen. Katedraduna izan zen Habanako Unibertsitatean. Kazetaritzan, Diario de la Marina egunkariko kolaboratzailea izan zen hainbat urtez. Politika mailan, ministro izan zen Txilen, bere herrialdea errepublika amerikar ezberdinetan ordezkatzeaz gain. Testu juridikoak eta literaturari buruzkoak idatzi zituen.

## Bibliografia

* Álvarez del Real, María Eloísa (1991). 12.000 minibiografías. Panamá: Editorial América, S.A. p. 43. ISBN 0944499767.
* «Homenaje a D. Mariano Aramburu» ABC (Madrid) 1928ko urriaren 14a.

## Kanpo estekak

* Datuak: Q5997554
* Multimedia: Mariano Aramburo y Machado / Q5997554
# Camagueyko probintzia

Camagueyko probintzia (gaztelaniaz: Provincia de Camagüey) Kubako 14 probintzietako bat da. Hiriburua Camaguey da.

## Udalerriak

| Udalerria | Biztanleria (2004) | Azalera (km²) | Koordenadak | Oharrak |
| Camaguey | 324.921 | 1.106 | 21°23′2″N 77°54′26″W﻿ / ﻿21.38389°N 77.90722°W﻿ / 21.38389; -77.90722﻿ (Camagüey) | Hiriburua |
| Carlos M. de Céspedes | 25.707 | 653 | 21°34′37″N 78°16′39″W﻿ / ﻿21.57694°N 78.27750°W﻿ / 21.57694; -78.27750﻿ (Carlos M. de Cespedes) | |
| Esmeralda | 29.953 | 1.480 | 21°51′22″N 78°06′40″W﻿ / ﻿21.85611°N 78.11111°W﻿ / 21.85611; -78.11111﻿ (Esmeralda) | |
| Florida | 73.612 | 1.800 | 21°31′46″N 78°13′21″W﻿ / ﻿21.52944°N 78.22250°W﻿ / 21.52944; -78.22250﻿ (Florida) | |
| Guáimaro | 57.086 | 1.847 | 21°03′32″N 77°20′52″W﻿ / ﻿21.05889°N 77.34778°W﻿ / 21.05889; -77.34778﻿ (Guáimaro) | |
| Jimaguayú | 21.169 | 799 | 21°16′0″N 77°49′49″W﻿ / ﻿21.26667°N 77.83028°W﻿ / 21.26667; -77.83028﻿ (Jimaguayú) | |
| Minas | 38.517 | 1.015 | 21°29′22″N 77°36′17″W﻿ / ﻿21.48944°N 77.60472°W﻿ / 21.48944; -77.60472﻿ (Minas) | |
| Najasa | 16.470 | 921 | 21°05′2″N 77°44′49″W﻿ / ﻿21.08389°N 77.74694°W﻿ / 21.08389; -77.74694﻿ (Najasa) | |
| Nuevitas | 44.882 | 415 | 21°32′25″N 77°15′52″W﻿ / ﻿21.54028°N 77.26444°W﻿ / 21.54028; -77.26444﻿ (Nuevitas) | |
| Santa Cruz del Sur | 51.335 | 1.122 | 20°43′10″N 77°59′27″W﻿ / ﻿20.71944°N 77.99083°W﻿ / 20.71944; -77.99083﻿ (Santa Cruz del Sur) | |
| Sibanicú | 31.117 | 736 | 21°14′21″N 77°31′15″W﻿ / ﻿21.23917°N 77.52083°W﻿ / 21.23917; -77.52083﻿ (Sibanicú) | |
| Sierra de Cubitas | 18.589 | 549 | 21°43′59″N 77°46′14″W﻿ / ﻿21.73306°N 77.77056°W﻿ / 21.73306; -77.77056﻿ (Sierra de Cubitas) | |
| Vertientes | 53.299 | 2.005 | 21°15′26″N 78°08′56″W﻿ / ﻿21.25722°N 78.14889°W﻿ / 21.25722; -78.14889﻿ (Vertientes) | |
| Iturria: 2004ko errolda. Azalera. |||

## Erreferentziak

* ↑ Berria. Estilo Liburua. .
* ↑ Atenas.cu. 2004 Population trends, by Province and Municipality. .
* ↑ Statoids. (2003). Municipios of Cuba. .

## Kanpo estekak

* Datuak: Q215147
* Multimedia: Camagüey Province / Q215147
# Cienfuegos

Cienfuegos (bertako gaztelaniaz sjeɱˈfweɣos ahoskatua) hegoaldeko Kubako hiria da, izen bereko probintziako hiriburua dena. 2005ean UNESCOk hirigunea Gizateriaren Ondare izendatu zuen.

## Banaketa administratiboa

Udalerria 19 consejo popularretan banaturik dago :
* Reina
* Centro Histórico
* Pastorita
* Junco Sur
* La Juanita
* Juanita II
* Pueblo Griffo
* Caonao
* La Gloria
* Tulipán
* La Barrera
* Buenavista
* San Lázaro
* Paraíso
* Rancho Luna
* Punta Gorda
* Guaos
* Pepito Tey
* Castillo CEN

## Klima

Datu klimatikoak (Cienfuegos) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 27 | 28 | 29 | 29 | 31 | 32 | 32 | 32 | 32 | 31 | 28 | 28 | 29.9 |
| Batez besteko tenperatura minimoa (°C) | 17 | 17 | 18 | 19 | 21 | 22 | 22 | 22 | 22 | 22 | 19 | 18 | 19.9 |
| Pilatutako prezipitazioa (mm) | 18 | 25 | 33 | 46 | 119 | 152 | 122 | 160 | 173 | 160 | 41 | 23 | 1071.9 |
| Iturria: Weatherbase ||||||||||||||

## Herria eta hiri senidetuak

* Tacoma (Washington) (USA)
* Etzatlán (MEX)
* Cambridge (Massachusetts) (USA)
* Kingston (Ontario) (CAN), 2005
* Bahía Blanca (ARG)
* Saint-Nazaire (FRA)
* Contagem (BRA)

## Herritar ospetsuak

* Luisa Martínez Casado, aktorea
* Miguel Ángel de la Torre, idazlea
* Gina Pellón, margolaria
* Joel Franz Rosell, ilustratzailea
* Silvio Leonard, atleta

## Galeria

* José Martíren estatua
* Katedrala
* Boulevarda
* Palacio Azul

## Erreferentziak

* ↑ Berria. Estilo Liburua. .
* ↑ UNESCO
* ↑ (Gaztelaniaz) «Localidades de Cienfuegos» ecured.cu.
* ↑ Weatherbase. (2011). Weatherbase: Historical Weather for Cienfuegos, Cuba. .
* ↑ http://www.sre.gob.mx/gobiernoslocales/

## Kanpo estekak

* Datuak: Q190005
* Multimedia: Cienfuegos / Q190005
# Pablo Elgezabal

Pablo Elgezabal Iturri (Cienfuegos, Kuba, 1907ko martxoaren 22a - Errigoiti, Bizkaia, 2003ko azaroaren 7a) pilota munduan Kirru bezala ezaguna, eskuz pilotaria izan zen.
Kubako Cienfuegosen 1907an (batzuen ustez 1908an) jaioa, gurasoak euskaldunak zituen. Umea zela Gernikara joan zen. Bere ile horia zela eta Kirru ezizena hartu zuen.
1926an Bizkaiko txapelketan debutatu ondoren, 1928 eta 1936 artean bere une gorenak bizi zen. Excelsior egunkariak antolaturiko txapelketetan Juan Bautista Azkaraterekin aritu zen. Gerra hasi baino lehen, Etxabe IV.arekin batera, Atano III.aren areriorik nagusiena bazen ere, ez zuten inoiz elkarren kontra jokatu.
1940 eta 1942an buruz buruko txapelketan parte hartu zuen.
# Bill Odenkirk

William Leonard Odenkirk (Naperville, Illinois, 1965eko urriaren 13 - ) estatubatuar gidoilari eta kimikaria da. Bob Odenkirk umoregile eta aktorearen anaia txikia da, eta berarekin batera lan egin du Mr. Show with Bob and David telesaila idazten. Gainera, Tenacious D, Futurama eta Disenchantment telesailen gidoilari izan da. The Simpsonseko gidoilari eta zuzendari exekutiboa ere izan da atal askotan. Kimika inorganikon doktorea da, 2,2'-bis(2-indenil) bifeniloaren asmatzailea.

## Erreferentziak

* ↑ Ellis, William W.; Hollis, T. Keith; Odenkirk, William; Whelan, John; Ostrander, Robert; Rheingold, Arnold L.; Bosnich, B.. (1993-11-01). «Synthesis, structure, and properties of chiral titanium and zirconium complexes bearing biaryl strapped substituted cyclopentadienyl ligands» Organometallics 12 (11): 4391–4401. doi:10.1021/om00035a026. ISSN 0276-7333. (Noiz kontsultatua: 2025-01-06).
* ↑ (Portugesez) Singh, Simon. (2016-05-20). Os segredos matemáticos dos Simpsons. Editora Record ISBN 978-85-01-10642-1. (Noiz kontsultatua: 2025-01-06).

## Kanpo estekak

* Datuak: Q2903311
# Osvaldo Dorticós

Osvaldo Dorticós Torrado (Cienfuegos, 1919ko apirilaren 17a - Habana, 1983ko ekainaren 23a) Kubako politikaria izan zen. Fidel Castroren Iraultzaren gidaria izan zen bere sorterrian (1957-1958). Lege Iraultzaileetako ministroa izan zen eta Errepublikako lehendakari izendatu zuten geroago (1959-1976). 1976. urtetik aurrera Kubako Estatuko Kontseiluko kidea eta Justizia ministroa izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q48690
* Multimedia: Osvaldo Dorticós Torrado / Q48690
# Ramón Barquín

Ramón M. Barquín López (Cienfuegos, 1914ko maiatzaren 12a - Guaynabo, 2008ko martxoaren 3a) kubatar militar bat izan zen. 1933an Kubako Armadan sartu zen. Kubako Ikastetxe Militarreko bigarren teniente gisa graduatu zen eta geroago Escuela Superior de Guerra de México-n eta Estatu Batuetako Adimen Estrategikoko Eskolan ikasi zuen. Koronel mailara iritsi zen, nahiz eta Fulgencio Batistak jeneral igo zuen Armadaren agintea hartzeko, eta berehala baztertu zuen, estatu kolpea aurreratuz. Aldi berean, AEBetan, Mexikon eta Kanadan agregatu militarra izan zen 1950etik 1956ra Carlos Prío Socarrás eta gero Fulgencio Batista Zaldívarren presidentetzan. 1955ean Estatu Batuetako Gobernuak Meritu Legioarekin kondekoratu zuen. 1956an Kuban izandako estatu-kolpe saiakeraren buruzagia izan zen, eta horregatik espetxeratu zuten. Fidel Castroren indarrak Kubara iritsi zirenean, AEBetako gobernuak Batistari presio egin zion Barquín askatzeko, bere indarren aurrerapena geldiarazteko, azkenean 1959ko urtarrilaren 1aren amaieran egin zena, Batista Dominikar Errepublikara, erbestera, hegan egin zuen egun berean, baina Barquíni ordu garrantzitsuak lapurtuz Kubaren patua salbatzeko. Barquínek, bere aldetik, Habanara joan zen eta Campo Columbiako indarren agintea hartu zuen Eulogio Cantillo jeneralaren eskutik, horrela Indar Armatuen Burua eta Kubako Errepublikako de facto presidente bihurtuz. Camilo Cienfuegos Urtarrilaren 3an iritsi zen Campo Columbiara, eta Barquínek bere indarrak transferitu zituen Manuel Urrutia Lleó Errepublikako presidente izendatu berriaren Presidentetza Dekretuak betetzeko . Gobernu berriaren eraketa bileretan parte hartu zuen. 1960ko urrian erbestera joan zen hilabete batzuk Miamin, azkenean Puerto Ricon kokatu zen arte .
Guaynabon (Puerto Rico) hil zen 2008ko martxoaren 3an.

## Erreferentziak

* 1 2 3 Sullivan, Patricia. Ramón M. Barquín, 93; Led Failed '56 Coup in Cuba. .

## Bibliografia

* BARQUÍN LÓPEZ, Ramón M. (1975). Las luchas guerrilleras en Cuba: De la colonia a la Sierra Maestra (Editorial Playor edición). España.

## Kanpo estekak

* Datuak: Q7290439
# Fernando Jorge (piraguista)

Fernando Dayán Jorge Enríquez (Cienfuegos (Kuba), 1998ko abenduaren 3a) piraguismoan lehiatzen den kirolari kubatarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina eskuratu zuen, Serguey Torres herrikidearekin batera, C-2 1000 m modalitatean, 3.24,995ko denboraz, Txinako bikotearen (zilarrezkoa) eta Alemaniakoaren (brontzezkoa) aurretik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | C-2 1000 m, gizonezkoa |

## Erreferentziak

* ↑ «Fernando Dayán Jorge Enríquez» ICF, 2021-11-09an begiratua (Ingelesez)
* ↑ «Fernando Dayán Jorge Enríquez» olympedia.org 2021-11-09an begiratua(Ingelesez)
* ↑ «Fernando Dayán Jorge Enríquez» Olympics.com 2021-11-09an begiratua (Gaztelaniaz)
* ↑ "Piraguismoa, C-2 1000 m, emaitzak 2020" olympedia.org (Ingelesez)

## Kanpo estekak

* Datuak: Q26422248
* Multimedia: Fernando Jorge / Q26422248
# Lázaro García

Lázaro García Gil (Cienfuegos, Kuba, 1947ko abenduaren 31 - 2022ko apirilaren 15a) Kubako musikaria eta musikagilea izan zen, Nueva Trova Cubanaren sortzaileetako bat.

## Ibilbide artistikoa

Zazpi urte zituela hasi zen 1010 irratiarentzat "punto cubano" kantatzen. 1965ean musika ikasi zuen soldaduska garaian. Los Jaguares herri musika dantzagarriko taldea (1968) eta Irailaren 5eko taldea (1977) osatu zituen. Musikagile gisa filin-ean (feeling) hasi zen, baina Nova Trovaren ondoren, kantu politikoko jaialdi eta jardunaldietan parte hartuz. Musikagile gisa, Adolfo Guzman Musika Kubatarraren Lehiaketako lehen saria irabazi zuen 1981ean. New Trova mugimendua antolatu zuen Villa Clara probintzian, eta mugimendu artistiko horretako funtsezko figuretako bat izatera iritsi zen. Lazaro Garcia jotzen da Nueva Trova Cubana mugimenduaren sortzaileetako bat, besteak beste, Silvio Rodriguez, Pablo Milanes, Vicente Feliu, Noel Nicola, Augusto Blanca eta Sara Gonzalezekin batera.

## Diskografia

* Sara, Areito LD 3674
* Al sur de mi mochila, Areito LD 4254.
* Cantos de amor y de vida, Areito LD 4555.

## Erreferentziak

* ↑ «Fallece en Cuba Lázaro García, uno de los fundadores del movimiento de la Nueva Trova» OnCubaNews 2022-04-15.

## Bibliografia

Vilar Álvarez, Laura D. "Garcia Gil, Lazaro". Diccionario de la Música Española e Hispanoamericana". Madril: SGAE, 2002, vol. 10.

## Kanpo estekak

* Datuak: Q61060962
# Pupi Legarreta

Félix “Pupi” Legarreta (Cienfuegos, 1940ko otsailaren 23a - Filadelfia, Pennsylvania, 2023ko uztailaren 2a) biolinista, flautista, abeslari, konpositore, moldatzaile eta orkestra-zuzendari kubatarra izan zen, Fania All-Stars taldekoa, eta New Yorkeko eragin latindarreko ia orkestra guztietan lan egin zuen. Alfredo de La Fe-rekin batera, biolina jotzen zuen Faniako artista nagusietako bat zen.

## Biografia
### Hastapenak

Felix 1940an jaio zen, Cienfuegosen, Kuban.
"Pupi" ezizena, Legarretaren beraren hitzetan, aitak eman zion, artean oso txikia zela. Hala ere, ingelesez Puppy esaten zaie txakurkumeei, eta, beraz, haren ezizena bitxia izan zen beti Estatu Batuetan.
Musikan hasi aurretik, Felix zurgin ebanista izan zen, umetatik betetzen zuen ofizioa. Gero bizargin izaten ikasi zuen, eta hala aritu zen, harik eta bere lagun batek musika eskola batean sartzen lagundu zion arte.

### Karrera

"Pupi" 12 urterekin hasi zen biolina jotzen, Orquesta Sensación taldean. Uharteko taberna eta klubetan ere jotzen zuen. Hala ere, 1959an, Fidel Castro boterera iristearekin batera, Legarreta AEBetara aldatu zen.
Chicagon Orquesta Nuevo Ritmo de Armando Sánchez orkestrarekin bat egin zuen, eta New Yorken gaueko eszena latinoan jotzen zuen. 1960ko hamarkadan, Fania All Stars taldeko kideak ezagutu zituen. 1964an batu zen orkestrara.

### Heriotza

2023ko uztailaren 3an, arratsaldeko orduetan, 'Pupi' Legarretaren familiak komunikatu bat igorri zuen, maisua bezperan Filadelfian (AEB) hil zela esanez.

## Erreferentziak

* ↑ «Pupi Legarreta» Discogs.
* 1 2 3 «PUPI LEGARRETA» Vintage Music.
* 1 2 Barbosa, Nikk. (11 de febrero de 2013). «Revista Digital y Cultural La SALSOTEKA: biografia de Felix “Pupi” Legarreta» Revista Digital y Cultural La SALSOTEKA.

## Bibliografia

* (Ingelesez) Rondón, César Miguel: The Book of Salsa: A Chronicle of Urban Music from the Caribbean to New York City. Univ of North Carolina Press, 2008 – p. 340, pp. 194. ISBN 0807831298, ISBN 9780807831298
* (en inglés) Gerard, Charley: Music from Cuba: Mongo Santamaría, Chocolate Armenteros, and Cuban Musicians in the United States. Greenwood Publishing Group, 1 de enero de 2001 – p. 155, pp. 65- 84. ISBN 0275966828, ISBN 9780275966829
* (Ingelesez) Rosati, Gabriel: Salsa Trumpet. Mel Bay Publications, 11 de marzo de 2011 - página 101. ISBN 1610656717, ISBN 9781610656719
* (Ingelesez) Alava. Silvio H.: Spanish Harlem's Musical Legacy: 1930-1980. Arcadia Publishing, 4 de julio de 2007 – p. 128. ISBN 1439634718, ISBN 9781439634714
* "Pupi" Legarreta, La salsa lleva su nombre. José Díazek idatzitako biografia baimendua. ISBN 978-958-46-3618-8

## Kanpo estekak

* (Ingelesez) Félix "Pupi" Legarreta (bideoa)
* (Viejoteca Salsera) Pupi Legarreta y su Charanga - Pacheco Y Masucci (audio)
* (Ingelesez) Sayre, Elizabethinen Felix “Pupi” Legarreta, Charanguero mayor - Philadelphia Folklore... Yumpu
* Datuak: Q23682049
# Petrovce (Sobranceko barrutia)

Petrovce Eslovakiako udalerri bat da, Sobranceko barrutian kokatuta. 16,48 km²ko azalera du eta 213 biztanle 2017ko datuen arabera.

## Historia

Idatzizko lehen aipamena 1571. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q773462
* Multimedia: Petrovce, Sobrance District / Q773462
# Rosa etxea (Bilbo)

Rosa etxea Bizkaiko Bilbo hiriburuan dagoen jauregi bat da.

## Kokalekua

Zazpikaleetan dago, Bidebarrieta kalearen 10. zenbakian.

## Kanpo estekak

* Datuak: Q42552106
# Pikuak

    Artikulu hau websailari buruzkoa da; pikondoaren fruitua gaitzat duena beste hau da: «Piku»
Pikuak euskal websaila da, Maddi Castrok sortua.

## Sinopsia

Oharra: Atal honek istorio osoa edo amaiera argitzen du.
Porno feminista filmatzea bururatu zaie emakumezko hiru etxekide gazteri.

## Aktoreak
### Nagusiak

* Amaia Ruiz de Galarreta: Leire
* Miren Nogales: Ainara
* Ainhoa Artetxe: Lore

### Gonbidatuak

* Ander Iruretagoienaː Jon (1. atala)
* Ramon Agirreː Osaba Iñaki (2. atala)
* Rosa Arburuaː Izeba-1 (2. atala)
* Olatz Eguesː Izeba-2 (2. atala)
* Xabier Medizabalː Osaba-2 (2. atala)
* Nerea Elosegiː lehengusua (2. atala)
* Mirentxu Elosegiː amona (2. atala)
* Asier Olaziregi (3. atala)
* Intza Alkain (3. atala)
* Angela Benitez (3. atala)
* Mirari Martiarena (3. atala)
* Ainhoa Etxebarria (3. atala)
* Iñigo Elosegi (3. atala)
* Asier Beramendi (3. atala)
* Beñat Martinez (3. atala)

## Erreferentziak

* ↑ «Pikuak» Berria 2020-06-19 CC BY-SA 4.0 lizentziapean.
* 1 2 3 EiTB. (2020/06/09). 'Pikuak' webseriea, ikusgai eitb.eus-en, igande gauerditik aurrera. .

## Kanpo estekak

* Datuak: Q96471942
# Indautxuko Eskola Ikastetxe Publikoa

Indautxuko Eskola Ikastetxe Publikoa Bizkaiko Bilbo hiriburuan dagoen ikastetxe publiko bat da. Felix Serrano Zabala irakasle eta pedagogoaren omenezko izena izan du 2017ra arte.

## Kokalekua

Indautxu auzoan dago, Manuel Allende kalearen 28. zenbakian, eta Egia Jeneralaren kalea eta Autonomia kalearen artean.

## Historia

1915-1917 artean Ricardo Bastida arkitektoak eraiki zuen.

## Eraikina

Estilo klasikoan oinarritua dagoen eraikina da.

## Iruditegia

* Ataria.
* Areto nagusia.

## Kanpo estekak

* Indautxuko Eskolaren webgunea.
* Indautxuko Eskolako Gurasoen Elkartearen webgunea.
* (Gaztelaniaz) Felix Serrano Ikastetxe Publikoari buruzko bloga.
* (Gaztelaniaz) Felix Serrano Ikastetxe Publikoa, Bilbaoarquitectura.com.
* Datuak: Q25476583